**Príloha č. 3 - Návod, pokyny, inštrukcie pre vypĺňanie špecifikácie predmetu zákazky**

**Návod/pokyny/inštrukcie pre potenciálneho dodávateľa pre vyplnenie špecifikácie predmetu zákazky:**

1. Potenciálny dodávateľ musí uviesť v prvom riadku: **Značku, výrobcu a typové označenie** ponúkanej časti predmetu zákazky
2. Zadávateľ v každej špecifikácii popisuje v stĺpci s názvom „*Parameter/časť položky*“ textovú časť požiadavky na požadovaný parameter predmetu zákazky a v stĺpci „*Požiadavky na parameter/opis*“ zadávateľ popisuje akým spôsobom má potenciálny dodávateľ uviesť požadoavný údaj v stĺpci s názvom „*Parametre ponúkané potenciálnym dodávateľom*“ a to buď:
3. Zadávateľ vyžaduje, aby potenciálny dodávateľ uviedol údaj **„*áno*“,** čím potvrdí, že ním ponúkaný predmet zákazky, značky a typového označenia od výrobcu, ktorého uviedol v prvom riadku, spĺňa na 100 percent požiadavku zadávateľa. Ak by predmet zákazky, ktorý ponúka potenciálny dodávateľ v rámci svojej ponuky nespĺňal požadovaný parameter, uvedie potenciálny dodávateľ pri tomto paramatri údaj „*nie*“.
4. Ak zadávateľ požaduje údaj **min. (minimálne)**, znamená to, že predmet zákazky, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "*X*" v rámci stĺpca "*Požiadavky na parametre/opis*" údaj „*min. 10 ks*“, tak potenciálnym dodávateľom ponúknutý predmet zákazky musí spĺňať pre parameter „X“ hodnotu presne 10 ks alebo viac ako 10 ks (napr. 15 ks), vtedy bude zadávateľ považovať tento parameter za splnený).
5. Ak zadávateľ požaduje údaj **max. (maximálne)**, znamená to, že predmet zákazky, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo menšia (nižšia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "*X*" v rámci stĺpca "*Požiadavky na parametre/opis*" údaj „*max. 10 ks*“, tak potenciálnym dodávateľom ponúknutý predmet zákazky musí spĺňať pre parameter „X“ hodnotu presne 10 ks alebo menej ako 10 ks (napr. 7 ks), vtedy bude zadávateľ považovať tento parameter za splnený).
6. Ak zadávateľ požaduje **rozsah** uvedený ako **min. (od - do)**, znamená to, že predmet zákazky, ktorý ponúkne potenciálny dodávateľ zadávateľovi, musí minimálne dosiahnuť tento požadovaný rozsah, pričom ak zadávateľ uvedie, že pripúšťa aj väčší rozsah, ale zároveň musí spĺňať aj požadovaný minimálny rozsah (od - do) uvedený v tabuľke, znamená to, že ak zadávateľ požaduje napr. pre parameter „*Y*“ v rámci stĺpca "*Požiadavky na parametre/opis*" údaj min (od 10 do 45) °C a potenciálny dodávateľ:

* uvedie rozsah od 10 do 46 °C, splnil požiadavku zadávateľa,
* uvedie rozsah 11 do 50 °C, tak nesplnil požadovanú spodnú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na spodnú hodnotu rozsahu, týmpádom nesplnil požadovaný rozsah,
* uvedie rozsah od 5 do 44 °C, tak nesplnil požadovanú hornú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na hornú hodnotu rozsahu, týmpádom nesplnil požadovaný rozsah,
* uvedie rozsah od 5 do 65 °C, splnil požiadavku zadávateľa.